AGM-88 HARM

300px|miniatiūra|dešinėje|AGM-88E HARM
AGM-88 HARM ( 'greitoji priešradarinė raketa') – amerikiečių taktinė oras-paviršius raketa, nusitaikanti į antžeminį oro gynybos radarą kaip į radijo bangų šaltinį. Sukurta kompanijos „Texas Instruments“, skirtos pakeisti raketas AGM-45 Shrike ir AGM-78 Standard ARM. Vėliau gamybą perėmė „Raytheon“, kuri iš „Texas Instruments“ nupirko šios gynybos pramonės sektorių.

Aprašas
AGM-88 gali aptikti, atakuoti ir sunaikinti radaro anteną ar siųstuvą su minimaliu lėktuvo įgulos įsikišimu. Raketos priekyje yra nusitaikymo sistema, turinti nejudamą anteną ir ieškiklį.
Dvejopos traukos () raketos variklis naudoja kietą bedūmį kurą ir raketai suteikia viršgarsinį greitį (virš 2 Machų). JAV laivynas HARM pradžioje naudojo lėktuvuose A-6E, A-7 ir F/A-18, vėliau – EA-6B. JAV oro pajėgos HARM naudojo lėktuvuose F-4G Wild Weasel, vėliau specializuotuose F-16, kurie turėjo specialią taikymosi sistemą ().

 Charakteristikos 
 Funkcija antiradarinė oras-žemė tipo valdoma aviacinė raketa Projektuotojas Texas Instruments (JAV) Gamintojas Texas Instruments, vėliau Raytheon Pradėta naudoti 1985 m. Pradinė masė 355 kg Ilgis4,10 m Skersmuo 254 mm Sparnų plotis 1,1 m Variklis Thiokol SR113-TC-1 (dvejopos traukos) Greitis 2280 km/h Nuotolis 150 km  Kovinė galvutė66 kg, skeveldrinė WDU-21/B ar WDU-37/B Navigacija  Paleidimo platforma lėktuvas (F/A-18, F-4G, F-16, Tornado IDS, F-35 ir kiti)
 Istorija
Raketų HARM serijinė gamyba patvirtinta 1983 m. kovą. 1985 m. antroje pusėje šiomis raketomis apginkluotos 72-oji ir 46-oji atakos eskadrilės (), besibazavusios lėktuvnešyje USS „America“ (CV-66). 

1986 m. kovą raketos HARM buvo panaudotos prieš Libijos oro gynybos įrenginius S-200 Angara/Vega/Dubna Sirto įlankos rajone, jas naudojo ir 1986 m. balandį bombarduojant Libiją. Raketas HARM JAV jūrų ir oro pajėgos plačiai naudojo ir 1991 m. Persijos įlankos kare.

Persijos įlankos karo metu JAV kariškiai HARM raketa apšaudė savus. Lėktuvo F-4G Wild Weasel, lydėjusio strateginį bombonešį B-52, pilotas bombonešio uodegos patrankos radarą palaikė Irako priešlėktuvinės artilerijos radaru. B-52 uodegos šaulys nusitaikė į F-4G, palaikęs jį Irako MiG naikintuvu. F-4G pilotas paleido raketą, ir tik tada pamatė, kad taikinys yra B-52, į kurį raketa ir pataikė. Bombonešis atlaikė skeveldrų žalą, niekas nežuvo.

2013 m. prezidentas Obama pirmą kartą pasiūlė Izraeliui raketas AGM-88."Israel seeks $5B in U.S. loans to buy arms."

Nuo 2022 m. vidurio JAV atsiųstas raketas naudoja Ukraina, sugebėjusi jas integruoti į MiG ir Su-27 naikintuvus.https://www.twz.com/ukrainian-mig-29s-are-firing-agm-88-anti-radiation-missiles Ši NATO raketų integracija su sovietinės eros lėktuvais pasirodė lengvesnė nei tikėtasi.

AGM-88E AARGM
Naujausias HARM variantas yra bendras Italijos gynybos ministerijos ir JAV gynybos departamento projektas. Raketas AGM-88E Advanced Anti-Radiation Guided Missile (AARGM) gamina kompanija „Alliant Techsystems“.

2005 m. lapkritį Italijos gynybos ministerija ir JAV gynybos departamentas pasirašė memorandumą kartu kurti AGM-88E AARGM raketą. Italija suteikė 20 mln. USD finansavimą bei kelių milijonų vertės medžiagų, įrangos ir paslaugų. Buvo numatyta, kad Italijos oro pajėgos įsigis iki 250 raketų, skirtų lėktuvams Tornado ECR, todėl buvo planuoti AARGM suderinimo su likusia Tornado ECR ginkluote darbai.

2010 m. išleista raketa AARGM pasižymi naujausia programine įranga, sustiprintu gebėjimu veikti prieš išjungtus radarus, papildomu milimetrinių bangų ieškikliu.

JAV jūrų pajėgos pademonstravo raketų efektyvumą 2012 m. pavasarį atliktuose bandymuose (Initial Operational Test and Evaluation, IOT&E), kai buvo paleistos 12 raketų HARM.
Įgulų ir technikų apmokymas baigtas birželį. Laivynas pritarė serijinei AARGM gamybai 2012 m. rugpjūtį. Buvo numatyta, kad 2013 m. 72 raketos bus perduotos JAV laivynui, o 9 – Italijos oro pajėgoms. 
Numatyta raketomis AGM-88E apginkluoti jūrų pėstininkų naikintuvų F/A-18 Hornet eskadrilę.Navy Approves Full Rate Production for New Anti-Radiation Missile - Strategicdefenseintelligence.com, August 30, 2012

Raketos pradžioje bus naudojamos lėktuvuose FA-18C/D, FA-18E/F, EA-18G ir Tornado ECR, o vėliau ir F-35.

2013 m. rugsėjį JAV jūrų pajėgos gavo 100-ąją AARGM. Numatyta, kad JAV AGM-88E programa bus visiškai įgyvendinta 2014 m. rugsėjį.ATK Delivers 100th Advanced Anti-Radiation Guided Missile (AARGM) to U.S. Navy - PRNewswire.com, 17 September 2013

Naudotojai

: užsakytas variantas AGM-88E; numatytas naudoti lėktuvuose EA-18G Growlers.

: variantas AGM-88E

:

:
JAV karinės jūrų pajėgos
JAV oro pajėgos
JAV jūrų pėstininkų korpusas

 Nuorodos

Kategorija:Raketiniai ginklai
Kategorija:Aviacinės raketos